Môžem byť tehotná, ak mám pozitívny test, menštruáciu a nechránený pohlavný styk?
Pekný večer  chcela by som sa opitat 10.9 som si robila teh.test a bol poz.  Malý sme pre cca 14 nechránený pohlavný styk a 13 .9 sme ho malý zas len ze mi prisla 15.9 menzes môžem byť tehu
Dobrý deň,
ďakujeme za Vašu otázku.
Žena nemôže byť tehotná a zároveň mať menštruáciu. To však neznamená, že nemôže dôjsť ku krvácaniu počas tehotenstva. Nie je nezvyčajné, že sa u žien počas tehotenstva, najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, alebo vyzerať ako menštruácia (dokonca môže byť aj silnejšie). Oboje môžu sprevádzať aj kŕče podobné tým, ktoré ženy často pociťujú pri bolestivej menštruácii. Taktiež nie je vylúčené tzv. biochemické tehotenstvo, ktoré zanikne skôr ako ho stihneme vidieť na ultrazvuku, čiže asi do 5-6 týždňa tehotenstva.
Žiaľ, v našej kompetencii nie je jednoznačne potvrdiť ani vylúčiť prípadné tehotenstvo. To môže iba gynekológ po dôkladnom vyšetrení. Z tohto dôvodu je potrebné kontaktovať predovšetkým lekára.
Prajem všetko dobré.
S pozdravom
Mgr. Emma Halás Haluščíková